ORDE do 16 de maio de 2006 pola que se convocan axudas do Programa de Promoción Xeral de Investigación do Plan Galego de Investigación, Desenvolvemento e Innovación Tecnolóxica para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 29/05/2006

A Lei 12/1993, do 6 de agosto, de fomento da investigación e desenvolvemento tecnolóxico de Galicia, no seu artigo 1, establece como obxectivo xeral o fomento da investigación científica e a innovación tecnolóxica para promover o desenvolvemento económico, social e produtivo de Galicia. Como unha ferramenta encamiñada ao logro deste obxectivo, a citada lei, no seu capítulo II, crea o Plan Galego de Investigación e Desenvolvemento Tecnolóxico. O Consello da Xunta de Galicia, na súa reunión do 14 de marzo de 2002, aprobou o Plan Galego de Investigación, Desenvolvemento e Innovación Tecnolóxica (2002-2005) [PGIDIT] (prorrogado polo Consello da Xunta de Galicia na súa reunión do 1 de decembro de 2005).
A lei sinala que o plan estará integrado por programas xerais, sectoriais e horizontais. Dentro dos programas xerais figura o Programa de Promoción Xeral da Investigación que, desde a base da liberdade de investigación como activo irrenunciable, aposta pola potenciación de todas as áreas científico-técnicas priorizando criterios de calidade.
En consecuencia, e co fin de pór en marcha os instrumentos previstos no plan para a execución dos seus programas, esta orde aproba as bases que rexerán as convocatorias de axudas correspondentes ao Programa de Promoción Xeral de Investigación e procede á súa convocatoria para o ano 2006.
Este programa está dirixido á mellora da calidade e competitividade do sistema público galego de investigación mediante o apoio aos investigadores e investigadoras, aos grupos de investigación e os movementos asociativos e cooperativos entre eles, claves para afianzar a súa proxección no ámbito internacional. Así mesmo, cómpre promover a formación de grupos de investigación multidisciplinares que aborden liñas novas ou proxectos en áreas emerxentes.
A convocatoria inclúe: axudas a grupos de investigación, axudas para a realización de proxectos de investigación, e outras medidas de apoio tales como axudas para a edición de publicacións periódicas, e a organización e asistencia a congresos e cursos.
É esta a derradeira convocatoria de axudas do PGIDIT (2002-2005), estando en trámite a aprobación do novo plan con vixencia ata 2010, dotado dun novo marco conceptual xa presentado á sociedade. Nestas circunstancias, nesta convocatoria hai unha incorporación gradual de novos criterios, na lóxica do novo plan, e necesariamente dálle un carácter transitorio.
Polo que antecede, esta consellería
DISPÓN:
Artigo 1º.-Modalidades de axuda.
Convocar en réxime de publicidade, obxectividade e concorrencia competitiva as axudas que a con
tinuación se indican, como instrumentos ordinarios do Programa de Promoción Xeral da Investigación, que se rexerán polas respectivas bases que se inclúen como anexos a esta orde:
1.1. Axudas para grupos de investigación (anexo I).
Modalidade A: incentivos para participación noutros programas.
Modalidade B: infraestruturas científico-técnicas e material bibliográfico.
1.2. Axudas para proxectos de promoción xeral do coñecemento (anexo II).
Modalidade A: proxectos de investigación.
Modalidade B: proxectos coordinados.
Modalidade C: liñas novas e investigadores/as novos/as.
1.3. Axudas para publicacións periódicas (anexo III).
1.4. Axudas para organización de congresos e reunións científicas (anexo IV).
1.5. Axudas para asistencias a congresos e reunións científicas por parte de investigadores/as non vinculados ao sistema universitario de Galicia (anexo V).
Artigo 2º.-Requisitos dos beneficiarios e presentación de solicitudes.
Os beneficiarios das axudas convocadas nesta orde deberán reunir as condicións exixidas no artigo 13 da Lei 38/2003, do 17 de novembro, xeral de subvencións, así como os requisitos que en cada anexo se establezan.
As solicitudes presentaranse no rexistro xeral da Dirección Xeral de Investigación, Desenvolvemento e Innovación ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, no prazo dun mes contado a partir do día seguinte ao da publicación desta orde no Diario Oficial de Galicia.
Os modelos oficiais de solicitudes PXI-01, PXI-02, PXI-03, PXI-04, PXI-05 e PXI-06, dos que as caras externas se publican como anexos VI, VII, VIII, IX, X e XI desta orde, estarán á disposición dos interesados de forma íntegra na internet nos enderezos
http://www.dxid.org
e http://www.xunta.es/conselle/in.
Xunto co modelo oficial de solicitude achegarase a documentación que en cada anexo se estableza.
As solicitudes das axudas que se convocan nesta orde que procedan de persoal pertencente a hospitais que xestionen as súas actividades de investigación a través de fundacións de interese galego (Lei 7/1983, do 22 de xuño, de réxime das fundacións de interese galego), deberán contar coa autorización do representante legal da devandita fundación e co visto e prace do responsable do hospital.
Segundo o artigo 43 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a presentación da solicitude de concesión de axudas ou subvencións polo interesado comportará a autorización ao órgano xestor para solicitar as certificacións que deba emitir a Axencia Estatal da Administración Tributaria, a Tesouraría da Seguridade Social e a Consellería de Economía e Facenda da Xunta de Galicia.
Artigo 3º.-Compatibilidade.
As axudas concedidas serán compatibles con outras axudas ou subvencións destinadas á mesma finalidade. Esta compatibilidade estará condicionada a que o importe das axudas concedidas, illadamente ou en concorrencia con outras, non supere o custo da actividade subvencionada.
Artigo 4º.-Instrución do procedemento e tramitación.
A instrución do procedemento de concesión destas axudas corresponde á Dirección Xeral de Investigación, Desenvolvemento e Innovación.
O órgano instrutor realizará de oficio cantas actuacións coide necesarias para a determinación, coñecemento e comprobación dos datos en virtude dos cales deba formularse a proposta de resolución.
Se a documentación achegada estivese incompleta ou presentase erros emendables requirirase o solicitante para que no prazo de dez días hábiles complete ou emende as deficiencias observadas, con advertencia de que, de non facelo, se considerará que desistiu da súa solicitude, procedéndose conforme o disposto no artigo 71 da Lei 30/1992, modificada pola Lei 4/1999, e cos efectos previstos no artigo 42.1º da citada lei.
Artigo 5º.-Avaliación e selección das axudas.
A selección das solicitudes será realizada por unha comisión nomeada para tal efecto, a cal elevará a proposta de resolución ao conselleiro de Innovación e Industria a través do director xeral de Investigación, Desenvolvemento e Innovación. Terá a seguinte composición:
Presidente: o/a subdirector/a xeral de xestión do PGIDIT ou persoa en quen delegue.
Secretario: un funcionario ou funcionaria da Dirección Xeral de Investigación, Desenvolvemento e Innovación, con voz e voto.
Vogais: nove vogais con voz e voto, entre os que estará un/a subdirector/a xeral de Innovación Empresarial ou persoa en quen delegue, e o xestor do programa, que será designado como os restantes vogais polo director xeral de Investigación, Desenvolvemento e Innovación entre expertos das distintas áreas científicas.
Artigo 6º.-Resolución.
A competencia para resolver estas axudas correspóndelle ao conselleiro de Innovación e Industria sen prexuízo da súa posible delegación noutros órga
nos da Consellería de Innovación e Industria. Esta resolución publicarase no DOG, e seralle notificada por escrito ao interesado.
Todas as solicitudes presentadas na convocatoria de axudas incluídas nesta orde serán resoltas no prazo máximo de 6 meses, contados desde a apertura do prazo de presentación.
O vencemento do prazo máximo sen terse notificado resolución expresa faculta os interesados para entender desestimadas as súas solicitudes, de conformidade co previsto no artigo 2 da Lei 6/2001, do 29 de xuño, de adecuación da normativa da Comunidade Autónoma de Galicia á Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común.
Contra a resolución expresa ou presunta que poña fin á vía administrativa, poderán os interesados interpoñer recurso potestativo de reposición ante o conselleiro de Innovación e Industria, no prazo dun mes contado a partir do día seguinte ao da recepción da correspondente notificación no caso de resolución expresa. No caso de que a resolución se entenda desestimatoria por silencio administrativo, o prazo será de tres meses contados a partir do día seguinte a aquel en que se produza o acto presunto.
De non se presentar en prazo este recurso, poderán os interesados interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte a aquel en que se produza o acto presunto.
Artigo 7º.-Reintegro.
Os beneficiarios das axudas concedidas ao abeiro desta orde deberán proceder ao reintegro total ou parcial da subvención ou axuda pública percibida e os xuros de mora devengados desde o momento do seu pagamento ata a data na que se acorde a procedencia do reintegro nos supostos recollidos no artigo 78 do Decreto lexislativo 1/1999, do 7 de outubro, polo que se aproba o texto refundido da Lei de réxime orzamentario de Galicia na súa vixente redacción dada pola Lei 14/2004, do 29 de decembro, de medidas tributarias e de réxime administrativo.
Artigo 8º.-Obrigas.
Os beneficiarios das axudas concedidas ao abeiro desta orde quedarán obrigados a facilitar toda a información que lles sexa requirida pola Dirección Xeral de Investigación, Desenvolvemento e Innovación así como pola Intervención Xeral da Comunidade Autónoma, o Consello de Contas e o Tribunal de Contas no exercicio das súas funcións de fiscalización e control.
Nas solicitudes de axudas a proxectos que impliquen investigación en humanos ou utilización de mostras biolóxicas de orixe humana, terá que pre
sentarse, xunto coa documentación que en cada caso se requira, informe de autorización emitido polo Comité Ético de Investigación Clínica.
Artigo 9º.-Modificacións.
As resolucións de concesión das axudas convocadas nesta orde poderán modificarse no caso de alteración das condicións que se tiveron en conta para a súa concesión e, en todo caso, a obtención concorrente de subvencións ou axudas outorgadas por outras administracións públicas ou entes públicos ou privados, nacionais ou internacionais, poderá dar lugar á modificación da resolución de concesión.
Artigo 10º.-Comprobación das subvencións concedidas.
O órgano concedente poderá comprobar a axeitada xustificación da subvención, así como a realización da actividade e cumprimento da finalidade que determine a concesión e desfrute da subvención.
Artigo 11º.-Vixencia.
As bases recollidas nesta orde entrarán en vigor o día seguinte ao da súa publicación no DOG mantendo a súa vixencia, para as accións convocadas nelas, ata a súa finalización e xustificación.
Artigo 12º.-Créditos, contías das axudas, conceptos subvencionables e pagamento.
Os créditos destinados a financiar esta convocatoria son os que a continuación se indican:
Non obstante, todas as cantidades antes citadas poderán incrementarse en función das peticións presentadas e de acordo coas dispoñibilidades de créditos.
Os conceptos subvencionables, contías e forma de pagamento de cada tipo de axuda establécense en cada anexo.
No caso de que a comisión de selección propoña o financiamento de solicitudes correspondentes a centros de investigación dependentes da Xunta de Galicia ou dos seus investigadores, unha vez ordenadas por orde de prioridade decrecente, a Dirección Xeral de
Investigación, Desenvolvemento e Innovación estudará o seu financiamento, de acordo coas súas dispoñibilidades orzamentarias. De ser o caso, procederá a realizar unha retención de crédito na aplicación orzamentaria correspondente da devandita Dirección Xeral de Investigación, Desenvolvemento e Innovación, coa finalidade de que a consellería correspondente poda levar a cabo a oportuna ampliación de crédito do seu orzamento para realizar a execución das actividades de investigación ou adquisición das correspondentes infraestruturas.
Disposición derradeira
En todo o non recollido nesta orde aplicarase o disposto para esta materia na Lei 38/2003, do 17 de novembro, xeral de subvencións, no Decreto 287/2000, do 21 de novembro, polo que se desenvolve o réxime de axudas a subvencións públicas da Comunidade Autónoma de Galicia, e demais normativa que resulte de aplicación.
As bases que rexen a concesión das axudas e todos cantos actos administrativos deriven da súa aplicación, poderán ser impugnados polos interesados nos casos e na forma establecidos na Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 16 de maio de 2006.
Fernando Xabier Blanco Álvarez
Conselleiro de Innovación e Industria
ANEXO I
Axudas para grupos de investigación
1. Tipos de axuda e contía.
Modalidade A: incentivos para participación noutros programas.
Axuda destinada a reforzar a capacidade competitiva dos grupos de investigación que captan recursos externos para o financiamento da súa actividade investigadora de calquera programa do plan nacional ou de proxectos europeos.
O importe máximo para o incentivo que pode obter cada grupo ascende a 60.000 euros para un período máximo de tres anos (catro anualidades orzamentarias).
Modalidade B: infraestruturas científico-técnicas e material bibliográfico.
Axuda dirixida a mellorar a dotación de infraestruturas científico-técnicas e de material bibliográfico co obxectivo de incrementar a competitividade dos grupos de investigación. Estas axudas estarán rexidas por un principio de racionalidade e optimización dos recursos. O importe máximo por beneficiario será de 90.000 euros, valorándose positivamente a consecución doutras fontes de financiamento.
As adquisicións derivadas destas accións deberán realizarse na súa totalidade no exercicio económico 2006.
2. Beneficiarios/as das axudas.
Os/As beneficiarios/as das axudas reguladas neste anexo serán os grupos de investigación consolidados das universidades do sistema universitario de Galicia ou de centros/organismos públicos de investigación de Galicia.
2.1. Para os efectos destas axudas, enténdese por grupo de investigación consolidado o conxunto de investigadores dotado de certa coherencia interna, con experiencia investigadora e que baixo a coordinación estábel dun deles colabora na realización de tarefas de investigación nun reducido número de liñas, afíns ou complementarias. Cada un dos seus membros debe estar activo en investigación e un investigador só poderá formar parte dun grupo de investigación.
2.2. Os requisitos mínimos que debe cumprir o grupo en canto á súa composición son os seguintes:
2.2.1. Estar integrado por tres membros activos en investigación, todos eles vinculados ao mesmo organismo, con dedicación a tempo completo coa excepción do establecido no punto 2.2.3. Deles, dous deben ser doutores e os restantes membros do grupo (mínimo un) deberán ser titulados superiores.
No caso dos centros sanitarios e centros públicos de investigación da Xunta de Galicia, a exixencia de dous doutores na composición dos grupos pode substituírse por dous titulados superiores, con vinculación estable ao centro e dedicación completa ou parcial a el, no caso de centros sanitarios, e dedicación completa no caso de centros públicos de investigación da Xunta de Galicia.
Estes titulados deberán acreditar experiencia investigadora mediante publicacións, participación en proxectos e convenios de investigación con resultados avaliables.
2.2.2. O/a investigador/a que asuma as funcións de coordinador do grupo consolidado deberá ser doutor con vinculación estable ao correspondente organismo, e ter acreditada experiencia investigadora, ben por ter recoñecido polo menos un sexenio ou ben por ter unha antigüidade mínima de 4 anos como doutor e cumprir algún dos seguintes puntos na actividade investigadora realizada nos últimos catro anos:
a) Ter dirixida unha tese de doutoramento que xa fose lida.
b) Ter publicado dous artigos de calidade no seu ámbito.
c) Ter realizado dous estudos técnicos, informes ou ditames de relevancia científica.
d) Ter publicado un artigo de calidade no seu ámbito e ter realizado un estudo técnico, informe ou ditame de relevancia científica.
No caso de centros de investigación da Xunta de Galicia e centros sanitarios, o coordinador do grupo poderá ser un titulado superior con vinculación estable ao centro e experiencia investigadora mínima de catro anos acreditada mediante publicacións, participación en proxectos e convenios de investigación con resultados avaliables, así como cumprir algún dos puntos b), c) ou d) anteriores.
Esta actividade investigadora deberá ser certificada no modelo que para tal efecto se incluirá na solicitude, polo vicerreitor ou vicerreitora de investigación, no caso das universidades, ou polo órgano competente do correspondente centro/organismo.
2.2.3. O profesorado numerario de ensinanzas medias en posesión do título de doutor poderá ser contabilizado para a composición mínima do dito grupo con dedicación a media xornada.
2.3. Os grupos de investigación poderán conformarse a partir do seguinte tipo de persoal:
a) Persoal investigador con vinculación estable: persoal investigador numerario, contratado laboral indefinido ou fixo, e outras figuras equivalentes. Inclúense tamén o persoal investigador contratado con cargo ao programa Ramón y Cajal, ao programa Isidro Parga Pondal, ou a outros programas equiparados; así como o persoal contratado baixo as figuras da LOU: profesor contratado doutor, profesor axudante doutor ou figuras similares existentes tanto nas universidades coma nos organismos públicos de investigación.
b) Persoal investigador vinculado: persoal investigador con relación laboral ou contractual temporal, incluídos os contratos predoutorais e posdoutorais, bolseiros de FPU, FPI, bolseiros predoutorais da Xunta de Galicia e beneficiarios de bolsas destinadas á realización da tese de doutoramento.
c) Investigadores/as asociados/as: enténdese por investigador asociado o titulado superior con vinculación a un organismo de investigación distinto de aquel a que pertence o coordinador e non integrado en ningún outro grupo.
d) Colaboradores e persoal técnico: persoal non vinculado a ningún organismo de investigación ou que non cumpre os requisitos mínimos exixidos ao membro menos cualificado de todos os que forman o grupo mínimo, así como o persoal técnico que, en función da súa capacitación, colabora en determinadas etapas da investigación que se vai realizar.
e) O profesorado numerario de ensinanzas medias que sexa doutor e que veña colaborando regularmente nun grupo de investigación desde hai catro anos, o que deberá xustificar mediante as correspondentes publicacións obtidas durante ese período. En ningún caso poderán figurar como coordinadores do grupo.
3. Requisitos.
3.1. Os incentivos recollidos na modalidade A só poderán solicitalos os grupos con proxectos vixentes do Plan nacional ou de programas europeos e que non recibiran axuda para estas mesmas accións en convocatorias anteriores da Xunta de Galicia.
3.2. As axudas para a adquisición de infraestruturas e material bibliográfico (modalidade B) só poderán ser solicitadas por grupos con proxectos vixentes concedidos ao abeiro de calquera programa do Plan galego, Plan nacional ou programas europeos e que non recibiran de forma específica axudas para a mesma infraestrutura na última convocatoria da Xunta de Galicia desta modalidade. Cada grupo só poderá par
ticipar nunha solicitude das que se presenten a esta modalidade, pero cada solicitude poderá estar apoiada por varios grupos dun mesmo organismo. De ser este o caso, na solicitude farase constar o coordinador do grupo que actuará como responsable da solicitude diante da Administración.
3.3. A solicitude en calquera das dúas modalidades A e B reguladas neste anexo é compatible coa solicitude por parte dos membros do grupo de investigación de proxectos de promoción xeral do coñecemento aos que se refire o anexo II.
4. Formalización e presentación das solicitudes.
4.1. As solicitudes serán presentadas polo coordinador/a do grupo de investigación, que deberá pertencer a unha das universidades do sistema universitario de Galicia ou a outros centros/organismos públicos de investigación radicados na comunidade autónoma e deberán contar co visto e prace do representante legal do organismo ou centro correspondente. Esta sinatura supón o compromiso de ter comprobado os datos que se presentan na solicitude.
4.2. As solicitudes deberán incluír:
a) Formulario normalizado de solicitude, por triplicado.
b) Curriculum dos/as investigadores/as do grupo en formato normalizado, dos cales se incluirá unha copia en papel coa solicitude así como unha copia en soporte informático tipo CD ou DVD (en formato de Microsoft Word ou Acrobat Pdf). Non obstante, no caso de que non se acheguen os curriculum coa solicitude, a Dirección Xeral de I+D+I utilizará os datos que figuren no Rexistro de Investigadores de Galicia (RIGA).
c) Declaración de veracidade da información contida no curriculum asinada polos investigadores, utilizando para estes efectos o documento que se inclúe no modelo de solicitude.
d) Declaración do conxunto das axudas solicitadas ou concedidas para o mesmo fin de todas as administracións públicas, utilizando para estes efectos o documento que se inclúe no modelo de solicitude.
e) Declaración responsable de non estar incurso en ningunha das prohibicións para a obtención de subvencións previstas no artigo 13 da Lei 38/2003, do 17 de novembro, xeral de subvencións.
f) No caso da axuda para a adquisición de infraestruturas e fondos bibliográficos, xuntarase ademais:
f.1) Memoria descritiva do investimento que se pretende realizar coa xustificación da necesidade do equipamento e adecuación deste ás liñas de investigación do grupo ou grupos solicitantes.
f.2) Factura pro forma pormenorizada dos fondos bibliográficos ou instrumentos e equipamentos solicitados, neste último caso, emitidas por tres casas subministradoras diferentes. No caso de que haxa unha única casa subministradora, deberá acreditarse coa correspondente xustificación da situación de mercado.
f.3) Certificación do correspondente organismo en que conste que as infraestruturas e os fondos solicitados non supoñen duplicidade inxustificada dentro deste.
f.4) De ser o caso, certificación expedida polo organismo competente relativa ao cofinanciamento externo obtido.
4.3. Os modelos oficiais de solicitude: PXI-01 para a modalidade A, e PXI-02 para a modalidade B (cuxa cara externa se publican como anexos VI e VII respectivamente da orde de convocatoria) así como o modelo oficial de curriculum estará ao dispor dos interesados na internet nos enderezos
http://www.dxid.org
e http://www.xunta.es/conselle/in durante o período de presentación de solicitudes.
Os/as solicitantes deberán encadrar a súa solicitude nalgunha das modalidades reguladas neste anexo.
5. Conceptos subvencionables.
5.1. Modalidade A: as axudas de incentivos por participación noutros programas deberán referirse a:
-Persoal contratado especificamente para colaborar nas actividades de investigación do grupo. Estes contratos serán incompatibles coa percepción de calquera outra remuneración. A contratación realizarase conforme os principios de publicidade, concorrencia, obxectividade e non discriminación.
-Material inventariable e bibliográfico debidamente xustificado. O material inventariable e bibliográfico adquirido con cargo a estas axudas será propiedade do centro ou organismo ao que pertence o/a coordinador/a do grupo de investigación.
-Material funxible debidamente xustificado.
-Axudas de custo por desprazamento para actividades que precise o grupo.
-Outros gastos (especificar no modelo de solicitude).
-Custos indirectos: imputarase por este concepto un 15% do custo total da axuda, co fin de resarcir o correspondente organismo.
5.2. Modalidade B: as solicitudes de axudas para a adquisición de infraestruturas e material bibliográfico deberán ter natureza inventariable e estar claramente vinculada ás liñas de investigación que desenvolve o grupo e poden incluír:
-Equipamento científico-técnico para a investigación.
-Fondos bibliográficos.
-Equipamento informático e aplicacións informáticas especializadas para investigación.
Quedan excluídos:
-Material de oficina e mobiliario.
-Construción, reforma e mellora de edificacións e espazos.
-A creación e mellora de redes de comunicación.
-Subscricións a publicacións periódicas.
6. Avaliación e selección.
6.1. A avaliación e selección das axudas será realizada pola comisión de selección establecida no artigo quinto destas bases.
6.2. A comisión, para a selección dos beneficiarios e a cuantificación de axudas, dará prioridade a aquelas solicitudes presentadas por grupos con liñas de investigación que contribúan ao desenvolvemento dos sectores prioritarios da economía galega e/ou avancen no coñecemento dos procesos sociais e culturais cruciais na sociedade galega. Teranse en conta os seguintes criterios:
1. En relación coas axudas de incentivos para participación noutros programas, a comisión terá en conta:
a) Duración, contía e financiamento acadado polo grupo.
b) Composición do grupo de investigación que solicita o incentivo. Valorarase positivamente a dedicación exclusiva dos investigadores, o número de doutores, o compromiso na formación de novos investigadores, a participación equilibrada de investigadoras no equipo, principalmente na planificación, coordinación e dirección das tarefas de investigación do grupo, así como o seu carácter multidisciplinar.
2. En relación coas axudas para a adquisición de infraestruturas e material bibliográfico, a comisión terá en conta:
a) Informe técnico en que se avaliará a necesidade da infraestrutura solicitada, a adecuación ás liñas de investigación do grupo ou grupos solicitantes, e a adecuación do orzamento (máximo 35 puntos).
b) A composición e solvencia científica do ou dos grupos solicitantes da axuda (proxectos concedidos, publicacións de impacto...) (máximo 30 puntos).
c) A consecución de financiamento adicional (máximo 15 puntos).
d) O número de grupos que sustentan a solicitude e potenciais usuarios da infraestrutura solicitada no mesmo ou diferente organismo (máximo 10 puntos).
e) A inexistencia de equipos e infraestruturas similares ou equivalentes no propio organismo (máximo 10 puntos).
6.3. A comisión, tendo en conta toda a información pertinente, elaborará unha proposta de concesión para cada modalidade, na cal se incluirá:
a) Relación priorizada das solicitudes que se propoñen para ser financiadas, nas cales se incluirá unha proposta de orzamento, relación de solicitudes en lista de espera e relación de solicitudes que se consideran non financiables.
b) No caso das solicitudes denegadas, deberán indicarse as razóns da denegación.
7. Resolución e notificación.
A comisión de selección elevará a proposta de adxudicación, a través da Dirección Xeral de Investigación, Desenvolvemento e Innovación, á Consellería de Inno
vación e Industria para que a resolva. Esta resolución publicarase no DOG e será notificada por escrito ao interesado.
8. Aceptación.
Co fin de optimizar os recursos orzamentais destinados a estas axudas, o/a coordinador/a do grupo deberá achegar o documento de aceptación da axuda concedida nun prazo máximo de 10 días hábiles desde a notificación da concesión, sen que esta aceptación signifique a renuncia a presentar os recursos que correspondan. No caso contrario, entenderase que renuncian á axuda concedida, procedéndose de conformidade co establecido no artigo 42.1º da Lei 30/1992, do 26 de novembro, de réxime xurídico das administracións públicas e do procedemento administrativo común. Cando se produza este tipo de renuncias, e se existe dotación orzamentaria suficiente, procederase a incluír na proposta de concesión aquela/s solicitud/es que correspondan da lista de espera.
9. Libramento da subvención.
A subvención será librada a través do organismo a que pertenza o grupo investigador, conforme ao plan de necesidades da axuda concedida e de acordo coa normativa vixente.
Para poder proceder ao libramento dos fondos, será necesario que a universidade ou organismo correspondente expida, antes do 31 de outubro de cada anualidade, certificación expresiva da realización dos gastos correspondentes á subvención outorgada. Para as axudas concedidas superiores a 60.101 euros destinadas a investimentos en activos tanxibles, exixirase xustificación documental en que conste de forma razoable e suficiente a realización da actividade subvencionada.
Para efectuar o derradeiro pagamento, o beneficiario presentará unha declaración complementaria do conxunto das axudas solicitadas, tanto aprobadas ou concedidas como as pendentes de resolución, para a mesma actividade das distintas administracións públicas competentes ou dos seus organismos, entes ou sociedades.
Estas axudas considéranse compatibles con calquera outra destinada para o mesmo fin, calquera que sexa a súa natureza e a entidade que as conceda, sempre que no seu conxunto non superen o custo total das actividades que se vaian realizar.
10. Seguimento.
Para estas axudas a Dirección Xeral de Investigación, Desenvolvemento e Innovación poderá utilizar os procedementos que considere necesarios para verificar o cumprimento dos obxectivos da acción financiada así como o axuste cuantitativo e cualitativo do gasto realizado ao proposto na aceptación da subvención.
No caso da adquisición de infraestrutura, equipamento e material bibliográfico deberá quedar constancia da incorporación deste ao inventario de patrimonio do organismo a que está vinculado o responsable da solicitude, debendo achegar o certificado correspondente nun prazo de 3 meses contado a partir da súa adquisición.
Para as axudas da modalidade A, no prazo máximo de 3 meses contado a partir da finalización da actividade subvencionada, o/a coordinador/a remitirá un informe, en impreso normalizado, cos resultados obtidos no seu desenvolvemento, a través do rexistro da Dirección Xeral de Investigación, Desenvolvemento e Innovación.
Para as axudas da modalidade B, no prazo máximo dun ano contado a partir da finalización da actividade subvencionada, o/a coordinador/a remitirá un informe, en impreso normalizado, cos resultados obtidos coa infraestrutura adquirida, a través do rexistro da Dirección Xeral de Investigación, Desenvolvemento e Innovación.
Estes informes poderán obterse na páxina web
http://www.dxid.org e serán avaliados polo xestor do programa que
, logo das comprobacións e aclaracións que sexan necesarias, expedirá a certificación acreditativa do cumprimento destas. Así mesmo, a Dirección Xeral de Investigación, Desenvolvemento e Innovación poderá convocar o coordinador/a do grupo, se o considera necesario, a unha entrevista en relación coa execución das actividades e os resultados obtidos.
No caso de financiamento de infraestruturas ou incentivos a centros dependentes da Xunta de Galicia, ao finalizar cada anualidade, deberá presentarse, así mesmo, certificación expedida polos servizos competentes das consellerías de que dependan, en que conste que os fondos achegados pola Dirección Xeral de Investigación, Desenvolvemento e Innovación da Consellería de Innovación e Industria foron destinados á realización dos ditos proxectos.
11. Difusión de resultados.
Os traballos e os resultados obtidos serán propiedade dos seus autores que, no momento de os facer públicos, deberán facer constar a referencia específica da axuda recibida da Dirección Xeral de Investigación, Desenvolvemento e Innovación da Xunta de Galicia e deberán remitir a través do rexistro desta dirección xeral un exemplar das correspondentes publicacións.
12. Incidencias.
Os investigadores e investigadoras que se integran nun grupo que resulte seleccionado quedan obrigados a manterse no dito grupo (non poderán integrarse ou formar parte doutro grupo) durante o período de vixencia da axuda financiada, agás circunstancias excepcionais acaecidas con posterioridade á concesión da axuda e que deberán ser autorizadas expresamente pola Dirección Xeral de Investigación, Desenvolvemento e Innovación.
A Dirección Xeral de Investigación, Desenvolvemento e Innovación resolverá todas as dúbidas e incidencias que poidan xurdir na aplicación desta convocatoria.
ANEXO II
Axudas para proxectos de promoción xeral
do coñecemento
1. Tipos de axuda e contía.
Axuda para a realización dun proxecto de investigación que teña como obxectivo a obtención de novos
coñecementos xerais, científicos ou técnicos, que supoñan un avance no ámbito en que se encadran. É nesta acción na que encadran as axudas para a investigación básica, as cales non teñen cabida noutros programas. As modalidades de axudas son:
Modalidade A: proxectos de investigación.
Axudas para a realización de proxectos de investigación por parte de equipos de investigación con certa solvencia científica e con experiencia na liña de investigación do proxecto. A contía máxima da axuda concedida ascenderá a 120.000 euros para un período máximo de tres anos.
Modalidade B: proxectos coordinados.
Axudas para a realización de proxectos coordinados constituídos por dous ou máis subproxectos. Deberá xustificarse axeitadamente a necesidade da dita coordinación para abordar os obxectivos propostos, así como os beneficios agardados dela. A contía máxima por subproxecto será de 120.000 euros para un período máximo de tres anos.
Modalidade C: liñas novas e novos/as investigadores/as:
Axudas para a realización de proxectos a cargo de equipos de investigación que afrontan novas liñas de investigación de relevancia científica, medíndose tal grao de novidade pola limitada experiencia investigadora nela. Terán preferencia aquelas solicitudes en que o investigador principal teña unha antigüidade máxima como doutor de cinco anos. A contía máxima do proxecto será de 80.000 euros para un período máximo de tres anos.
2. Beneficiarios das axudas.
Os beneficiarios das axudas citadas no punto 1 serán os equipos de investigación das universidades do sistema universitario de Galicia ou equipos de investigación de centros/organismos públicos de investigación de Galicia.
2.1. Para os efectos destas axudas enténdese por equipo de investigación o conxunto de investigadores/as pertencentes a un mesmo organismo, coa excepción do establecido no punto 2.3.c e d) que, baixo a dirección dun deles, desenvolven un proxecto de investigación concreto. Non se admiten equipos unipersoais e, na composición do equipo, deberán figurar como mínimo dous doutores con dedicación a tempo completo ao organismo.
No caso dos centros sanitarios e centros públicos de investigación da Xunta de Galicia, a exixencia de dous doutores na composición dos grupos pode substituirse por dous titulados superiores con vinculación estable ao organismo e dedicación completa ou parcial a este, no caso de centros sanitarios, e dedicación completa no caso de centros públicos de investigación da Xunta de Galicia.
Estes titulados deberán acreditar experiencia investigadora mediante publicacións, participación en
proxectos e convenios de investigación con resultados avaliables, que no caso do investigador principal será dun mínimo de catro anos.
2.2. O/a investigador/a principal, que exerce a dirección do proxecto, deberá ser doutor, agás o establecido no punto anterior, pertencer a algunha das categorías que figuran no punto 2.3.a) e ter dedicación a tempo completo ao correspondente organismo, agás nos centros sanitarios, que poderá ter dedicación a tempo parcial.
2.3. O equipo de investigación poderá conformarse a partir do seguinte tipo de persoal:
a) Persoal investigador con vinculación estable: persoal numerario, contratado laboral indefinido ou fixo, e outras figuras equivalentes, que realicen tarefas de investigación. Inclúese tamén o persoal investigador contratado con cargo ao programa Ramón y Cajal, ao programa Isidro Parga Pondal ou a outros programas equiparados; así como o persoal contratado baixo as figuras da LOU: profesor contratado doutor, profesor colaborador e profesor axudante doutor ou figuras similares tanto nas universidades como nos organismos públicos de investigación.
b) Outro persoal investigador que inclúe titulados superiores con relación contractual temporal ou que desfrutan dunha bolsa predoutoral ou posdoutoral de convocatorias competitivas.
c) Investigadores/as asociados/as: cando para a viabilidade do proxecto se considerase relevante a participación dalgún investigador vinculado a outro organismo de investigación, este poderá ser incorporado ao equipo como investigador asociado.
d) Calquera outro persoal que realice tarefas de investigación non recollido nos puntos anteriores.
3. Requisitos e limitacións.
3.1. Para os efectos da solicitude da axuda, os/as investigadores/as que constitúan o equipo deberán ter en conta os seguintes requisitos e limitacións:
a) O persoal doutor con dedicación a tempo completo ao correspondente organismo poderá participar con dedicación única a un só proxecto e con dedicación compartida a un máximo de tres proxectos dos que só dun deles poderá ser investigador principal. No caso de proxectos solicitados na modalidade C, de liñas novas e investigadores novos, o investigador principal do proxecto terá dedicación única.
b) O persoal doutor con dedicación a tempo parcial ao correspondente organismo, poderá participar con dedicación única como máximo nun proxecto e, con dedicación compartida, en dous proxectos.
c) Os restantes membros do equipo non incluídos nalgún dos dous puntos anteriores só poderán participar nun proxecto.
As referencias feitas neste punto ao persoal doutor entenderanse válidas para os titulados superiores dos centros de investigación da Xunta de Galicia e centros sanitarios.
3.2. Ningún equipo e, polo tanto. cada un dos seus membros, poderá ter vixente máis dun proxecto financiado con cargo ao Programa de Promoción Xeral da Investigación do Plan Galego de Investigación, Desenvolvemento e Innovación Tecnolóxica, pero si poderá simultanear un proxecto do Programa de Promoción Xeral de Investigación con proxectos doutros programas do plan, sempre que cumpra as limitacións específicas descritas anteriormente para cada un dos membros do equipo.
Con base neste criterio, cada investigador deberá optar unicamente por unha modalidade das que se convocan neste anexo e participará soamente nunha única solicitude.
Exclúense do cómputo de proxectos vixentes: 1) Todos os proxectos de programas internacionais; 2) Os proxectos do Plan Nacional; 3) Os proxectos do Plan Galego de Investigación, Desenvolvemento e Innovación Tecnolóxica que rematen no mesmo ano en que se solicita a axuda; 4) Os subproxectos dos proxectos coordinados liderados por centros tecnolóxicos da comunidade autónoma.
3.3. Nas axudas para proxectos coordinados (modalidade B) deberán cumprir os seguintes requisitos:
a) Cada subproxecto debe estar a cargo dun equipo de investigación vinculado a diferente organismo, ou ao mesmo sempre que pertenzan a áreas de coñecemento diferentes. Deberá ter un investigador/a principal, responsable do desenvolvemento das actividades asignadas ao seu subproxecto. Ademais, un deles actuará como coordinador/a do proxecto sendo responsable do seguimento e coordinación deste.
b) Poderán solicitarse proxectos coordinados con grupos doutras comunidades autónomas sempre que estas se comprometan a financiar os subproxectos correspondentes.
3.4. Os contratados ao abeiro dos programas Ramón y Cajal, Isidro Parga Pondal, ou equivalentes, se o seu contrato remata antes da finalización do proxecto para o que se solicita a axuda, coa conseguinte perda de vinculación co organismo, poderán ser membros do equipo de investigación, ata a data de finalización do seu contrato. Neste caso deberá figurar na solicitude, como mínimo, un terceiro investigador que cumpra os requisitos necesarios para que, unha vez substituído o investigador cesante, non se vexa alterada de forma significativa a estrutura e a capacidade científico-técnica do equipo e se cumpran os requisitos mínimos requiridos na composición dos equipos.
4. Formalización e presentación das solicitudes.
4.1. As solicitudes serán presentadas polo/a investigador/a principal que deberá pertencer a unha das universidades do sistema universitario de Galicia ou a outros centros/organismos públicos de investigación radicados na comunidade autónoma e deberán contar co visto e prace do representante legal do organismo correspondente. Esta sinatura supón o compromiso de ter comprobado os datos que se presentan na solicitude.
4.2. A solicitude deberá incluír:
1. Formulario normalizado de solicitude, por triplicado.
2. Curriculum dos/as investigadores/as do equipo en formato normalizado, do cal se incluirá unha copia en papel coa solicitude así como unha copia en soporte informático tipo CD ou DVD (documentos en formato word ou pdf). Non obstante, a Dirección Xeral de I+D+I poderá obter os curriculum do Rexistro de Investigadores de Galicia (RIGA), no caso de que non se incorporen na solicitude.
3. Declaración de veracidade da información contida no curriculum asinada polos investigadores, utilizando para estes efectos o documento que se inclúe no modelo de solicitude.
4. Declaración do conxunto das axudas solicitadas ou concedidas para o mesmo fin de todas as administracións públicas, utilizando para estes efectos o documento que se inclúe no modelo de solicitude.
5. Declaración responsable de non estar incurso en ningunha das prohibicións para a obtención de subvencións recollidas no artigo 13 da Lei 38/2003, do 17 de novembro, xeral de subvencións.
4.3. O modelo oficial de solicitude PXI-03 (do que a cara externa se publica como anexo VIII da orde de convocatoria) así como o modelo oficial de curriculum, estará ao dispor dos interesados na internet nos enderezos
http://www.dxid.org e http://www.xunta.es/conselle/in
, durante o período de presentación de solicitudes.
5. Conceptos subvencionables.
En xeral, as axudas solicitadas deberanse referir a algún dos conceptos que a seguir se relacionan, que non terán a consideración de subcontratación:
-Persoal contratado especificamente para colaborar nas actividades de investigación do proxecto. Estes contratos serán incompatibles coa percepción de calquera outra remuneración. A contratación realizarase consonte os principios de publicidade, concorrencia, obxectividade e non discriminación. Excepcionalmente e unicamente para persoal con títulos superiores obtidos no estranxeiro en trámites de homologación polo Ministerio de Educación e Ciencia, admitirase durante un período máximo de dous anos a substitución do contrato por unha bolsa, por un importe mínimo de 21.000 euros anuais.
-Material inventariable e bibliográfico debidamente xustificado. O material inventariable e bibliográfico adquirido con cargo a estas axudas será propiedade do organismo ao que pertence o/a investigador/a principal.
-Material funxible debidamente xustificado.
-Axudas de custo por desprazamento para actividades que se precisen para a realización do proxecto.
-Outros gastos (especificar no modelo de solicitude).
-Custos indirectos: imputarase por este concepto un 15% do custo total do proxecto, co fin de resarcir o correspondente organismo dos gastos que a execución do proxecto leva implícitos.
-No caso dos proxectos presentados na modalidade C, a solicitude poderá incluír entre os conceptos financiables axudas para a realización de estadías de investigación necesarias para acadar de forma óptima os obxectivos do proxecto, sempre que a contía non supere o 10% da cantidade solicitada.
6. Tramitación.
Se na tramitación e validación formal da solicitude por parte do persoal técnico da Dirección Xeral de I+D+I, se constatase o incumprimento por parte dos/as investigadores/as do equipo de investigación dos requisitos e limitacións establecidas nos puntos 2 e 3 desto anexo, a solicitude sería excluída e non avaliada, sendo obxecto de resolución e notificación por escrito ao interesado.
7. Avaliación, selección e ordenación por prioridade das solicitudes.
7.1. A selección das axudas, logo da súa avaliación por avaliadores externos seleccionados entre expertos de recoñecido prestixio e nomeados polo director xeral de Investigación, Desenvolvemento e Innovación, será realizada por unha comisión de selección coa composición que se establece no artigo quinto destas bases.
7.2. Co obxecto de elaborar a proposta de resolución das subvencións concedidas e denegadas, as propostas someteranse a dúas fases de avaliación.
Por unha parte, as solicitudes serán sometidas a unha dobre avaliación científico-técnica externa, que terá unha asignación de 70 puntos, sendo causa de exclusión a obtención dunha valoración inferior a 20 puntos, e na cal se terán en conta os seguintes criterios.
a) Calidade científico-técnica do proxecto (máximo 30 puntos): relevancia e novidade científica dos obxectivos en relación co estado de coñecemento da área; viabilidade das hipóteses, adecuación da metodoloxía e técnicas instrumentais.
b) Viabilidade do proxecto (máximo 10 puntos): deseño e plan de traballo da investigación; adecuación dos recursos humanos e materiais ao plan de traballo. No caso de proxectos coordinados, complementariedade dos equipos de investigación e beneficios da coordinación.
c) Capacidade científica e técnica do equipo de investigación para a realización do proxecto e contribucións recentes relacionadas coa área temática do proxecto (máximo 25 puntos). No caso das solicitudes presentadas na modalidade C, este ítem adecuarase tendo en conta que esta modalidade dará cabida a equipos incipientes, con menores resultados científicos ligados á liña temática do proxecto presentado.
d) Adecuación dos recursos financeiros previstos aos obxectivos propostos e participación doutros organismos como axentes financiadores (máximo 5 puntos).
No caso de avaliación coincidente, o xestor do programa elaborará un informe en que se incluirá o resultado da avaliación externa, así como un informe específico valorando a idoneidade da proposta económica
do proxecto. No caso de avaliacións discrepantes, o proxecto someterase a unha terceira avaliación.
Por outra parte, a comisión de selección asignará ata un máximo de 30 puntos, en función dos seguintes criterios:
a) Coherencia da proposta en relación cos principios da política científica da Xunta de Galicia, e en particular cos obxectivos desta liña de axudas. No caso dos proxectos que supoñan a formación dun equipo de investigadores en torno a unha liña de investigación innovadora e diferenciada, valorarase a súa contribución á xestación de novos grupos dimensionados e dinámicos, especialmente naquelas áreas cun número aínda reducido de grupos de investigación estábeis (máximo 5 puntos).
b) De ser o caso, as posibilidades de transferencia de tecnoloxía dos resultados do proxecto de cara ao tecido produtivo, ou a contribución ao coñecemento dos procesos sociais, económicos e culturais da sociedade galega (máximo 10 puntos).
c) Composición e dedicación do equipo. Valorarase positivamente a dedicación exclusiva ao proxecto, o número de doutores, o compromiso na formación de novos investigadores, a participación equilibrada de investigadoras no equipo, principalmente na planificación, coordinación e dirección da investigación, así como o carácter multidisciplinar do equipo. Pola contra, serán motivo de valoración negativa a conformación de equipos de investigación que non atenda a razóns científicas e signifiquen a fragmentación dos grupos estables actualmente existentes (máximo 10 puntos).
d) A valoración dos resultados obtidos polo equipo en proxectos financiados pola Xunta de Galicia en anteriores convocatorias (máximo 5 puntos).
7.3. A comisión, tendo en conta toda a información pertinente, elaborará unha proposta de concesión para cada modalidade, en que se incluirá:
a) Relación priorizada dos proxectos que se propoñen para ser financiados, en que se incluirá unha proposta de orzamento, relación de proxectos avaliados positivamente en lista de espera e relación de proxectos que se consideran non financiables.
b) No caso dos proxectos que se consideran non financiables, deberán indicarse as razóns de tal consideración.
8. Resolución e notificación.
Correspóndelle á Consellería de Innovación e Industria, ou órgano en que delegue, a resolución de concesión ou denegación das solicitudes, á vista da proposta da comisión de selección, que se lle fará chegar á Dirección Xeral de Investigación, Desenvolvemento e Innovación. Esta resolución publicarase no DOG e será notificada por escrito ao investigador principal.
9. Aceptación.
Co fin de optimizar os recursos orzamentarios destinados a estas axudas, o/os investigador/es principais dos proxectos e o coordinador dos equipos de inves
tigación, no caso de proxectos coordinados deberá achegar o documento de aceptación da axuda concedida nun prazo máximo de 10 días hábiles desde a notificación da concesión, sen que isto signifique a renuncia a presentar os recursos correspondentes. No caso contrario, entenderase que renuncian á axuda concedida, procedéndose de conformidade co establecido no artigo 42.1º da Lei 30/1992, do 26 de novembro, de réxime xurídico das administracións públicas e do procedemento administrativo común. Cando se produzan este tipo de renuncias, e se existe dotación orzamentaria suficiente, procederase a incluír na proposta de concesión aquela/s solicitud/es que correspondan da lista de espera.
10. Pagamento da subvención.
As subvencións concedidas ás universidades e centros de investigación públicos non dependentes da Xunta de Galicia serán libradas a través do organismo a que pertenza o equipo investigador, conforme o plan de necesidades do proxecto subvencionado e de acordo coa normativa vixente.
Para poder proceder ao libramento dos fondos, será necesario que a universidade ou organismo correspondente presente, antes do 31 de outubro de cada anualidade, certificación expresiva da realización dos gastos correspondentes á subvención outorgada.
Estas axudas son compatibles con calquera outra destinada ao mesmo proxecto, calquera que sexa a súa natureza e a entidade que as conceda, sempre que conxuntamente non superen o custo total do proxecto de acordo coas valoracións feitas polos expertos.
Para efectuar o derradeiro pagamento, o beneficiario presentará unha declaración complementaria do conxunto das axudas solicitadas, tanto aprobadas ou concedidas como as pendentes de resolución, para o mesmo proxecto, das distintas administracións públicas competentes ou dos seus organismos, entes ou sociedades.
11. Seguimento do proxecto.
11.1. Para estas axudas, a Dirección Xeral de Investigación, Desenvolvemento e Innovación poderá utilizar os procedementos que considere necesarios para verificar o cumprimento dos obxectivos da acción financiada, así como o axuste cuantitativo e cualitativo do gasto realizado ao proposto na aceptación da subvención.
11.2. No caso da adquisición de material inventariable, deberá quedar constancia da incorporación deste ao inventario de patrimonio do organismo a que está vinculado a/o investigador/a principal, achegando o correspondente certificado nun prazo máximo de 3 meses desde a adquisición efectiva.
11.3. Nos proxectos con duración superior a un ano, durante o seu período de desenvolvemento, poderanse solicitar informes parciais que acrediten o progreso da investigación en curso e dean conta dos resultados obtidos ata ese momento. O xestor do programa, previsto no Plan Galego de Investigación, Desenvolve
mento e Innovación Tecnolóxica, poderá coñecer a marcha dos proxectos financiados e propor a suspensión da axuda se da análise da marcha do proxecto derivara unha incorrecta utilización dos fondos ou un desvío dos obxectivos do proxecto.
Unha vez finalizado o proxecto, o/a investigador/a principal elaborará un informe final no prazo máximo de 3 meses contado desde a data de finalización, en que se recolla a descrición dos logros e cumprimento de obxectivos, así como a xustificación económica correspondente. Este informe final será avaliado polo xestor do programa que, logo das comprobacións e aclaracións que sexan necesarias, expedirá a certificación acreditativa do cumprimento destas. Por petición do xestor, ou por iniciativa do investigador principal, xunto co informe final, de forma complementaria, poderase solicitar unha memoria breve do proxecto.
Os informes, tanto parciais como final, presentaranse facendo uso dos modelos de impresos normalizados que se poderán obter na páxina web:
http://www.dxid.org
, e remitiranse a través do rexistro da Dirección Xeral de Investigación, Desenvolvemento e Innovación.
En calquera caso, a Dirección Xeral de Investigación, Desenvolvemento e Innovación poderá convocar o investigador principal do proxecto (ou subproxecto), se o considera necesario, a unha entrevista en relación coa execución das actividades e os resultados obtidos.
11.4. No caso de proxectos coordinados, o/a investigador/a principal de cada subproxecto deberá presentar un informe e o/a coordinador/a elaborará e remitirá unha memoria dos logros científicos do conxunto do proxecto.
11.5. No caso de proxectos financiados a centros dependentes da Xunta de Galicia, ao finalizar cada anualidade, deberán presentar unha certificación expedida polos servizos competentes das consellerías de que dependan, en que conste que os fondos achegados pola Dirección Xeral de Investigación, Desenvolvemento e Innovación da Consellería de Innovación e Industria foron destinados á realización dos ditos proxectos.
12. Difusión de resultados.
Os traballos e os resultados obtidos serán propiedade dos seus autores que, no momento de publicalos, deberán facer constar a referencia específica da axuda recibida da Dirección Xeral de Investigación, Desenvolvemento e Innovación da Xunta de Galicia e remitirán a través do rexistro da Dirección Xeral de Investigación, Desenvolvemento e Innovación un exemplar das correspondentes publicacións.
13. Incidencias.
Coa excepción establecida no punto 3.4 deste anexo, os/as investigadores/as que conforman o equipo de investigación beneficiario dunha axuda están obrigados a manterse no equipo ata a finalización do proxecto, agás circunstancias excepcionais que deberán ser
autorizadas expresamente pola Dirección Xeral de Investigación, Desenvolvemento e Innovación.
A Dirección Xeral de Investigación, Desenvolvemento e Innovación resolverá todas as dúbidas e incidencias que poidan xurdir na aplicación desta convocatoria.
ANEXO III
Axudas para publicacións periódicas
Estas axudas convócanse para o exercicio 2006 e teñen como finalidade potenciar a edición e publicación de revistas de carácter científico, editadas entre o 1 de xaneiro e o 31 de outubro do dito ano, e lideradas polos axentes do sistema galego de investigación, que sexan de interese para Galicia e con especial atención a aquelas con proxección internacional.
Normas específicas destas axudas:
1. Beneficiarios destas axudas.
As axudas poderán ser solicitadas por organismos e centros públicos de investigación da Comunidade Autónoma de Galicia (agás universidades galegas e centros de investigación dependentes da Xunta de Galicia) e institucións sen ánimo de lucro da Comunidade Autónoma de Galicia que teñan entre os seus fins a realización de actividades de investigación científica ou tecnolóxica.
2. Requisitos.
As axudas poderán solicitarse para aquelas publicacións periódicas que reúnan os seguintes requisitos:
2.1. Deberán ser publicacións editadas entre o 1 de xaneiro e o 31 de outubro do ano 2006.
2.2. Estar en posesión do correspondente ISSN ou telo solicitado con anterioridade á data de peche da correspondente convocatoria.
2.3. Dispor de editor e comité editorial.
2.4. Dispor de sistema definido de avaliación, que inclúa a participación de expertos externos, para a selección dos traballos que serán obxecto de publicación.
2.5. Admitir a publicación de artigos nas linguas propias dos países aos que pertencen as institucións que participan na súa edición.
3. Formalización e presentación das solicitudes.
3.1. O modelo oficial PXI-04 (do que a cara externa se publica como anexo IX a esta orde) estará ao dispor dos interesados/as na internet nos enderezos
http://www.dxid.org e http://www.xunta.es/conselle/in
, e presentarase durante o período de presentación de solicitudes.
3.2. As solicitudes cubertas no modelo oficial deberán ir acompañadas, inescusablemente, da seguinte documentación:
a) Un exemplar do número da publicación para a que se solicita a axuda ou o proxecto do citado número.
b) Avance do ingreso previsto por venda directa de exemplares ou subscricións, especificando o sistema de distribución empregado, co fin de que a comisión de selección poida estimar a tendencia ao autofinanciamento.
c) O orzamento de edición realizado por unha imprenta.
d) Declaración de todas as solicitudes efectuadas ou concedidas para o mesmo fin, polas distintas administracións públicas.
e) Declaración responsable de non estar incurso en ningunha das prohibicións para a obtención de subvencións contempladas no artigo 13 da Lei 38/2003, do 17 de novembro, xeral de subvencións.
f) Certificación, de estar ao día no cumprimento das obrigas estatais, coa comunidade autónoma e a Seguridade Social, salvo que o centro estea eximido desta obriga en aplicación do establecido no artigo 41.1º da Lei 7/2005, do 29 de decembro, de orzamentos xerais da comunidade autónoma para o ano 2006.
g) No caso de institucións sen ánimo de lucro xuntarase, así mesmo, copia cotexada dos estatutos da asociación ou entidade que formula a solicitude.
Calquera solicitude deberá ser presentada a través do organismo que posúa personalidade xurídica propia co visto e prace do seu representante legal.
4. Conceptos subvencionables.
Esta axuda só inclúe os gastos directos derivados da edición das publicacións periódicas, quedando excluído como gasto subvencionable a dotación de equipamento (material informático, mobiliarios, maquinaria, etc.) e o pagamento de persoal das revistas.
5. Avaliación e selección.
5.1. A selección dos beneficiarios das axudas será realizada por unha comisión de selección, que terá a composición establecida no artigo quinto destas bases.
5.2. Para a selección dos beneficiarios e cuantificación da axuda, a comisión realizará a avaliación das solicitudes tendo en conta os seguintes criterios:
a) Interese científico da publicación, valorándose especialmente a súa contribución ao avance do coñecemento en Galicia.
b) A súa difusión (subscritores, distribución comercial...).
c) O axuste do orzamento proposto ao obxecto da axuda solicitada.
6. Resolución.
A comisión de selección elevará a proposta de resolución, a través da Dirección Xeral de Investigación, Desenvolvemento e Innovación, á Consellería de Innovación e Industria para que esta resolva. Esta resolución publicarase no Diario Oficial de Galicia e será notificada por escrito ao interesado.
7. Libramento da axuda.
As subvencións faranse efectivas mediante libramento ás institucións sen ánimo de lucro con personalidade xurídica propia e organismos beneficiarios. Previamente ao pagamento, e en todo caso antes do 31 de outubro, os beneficiarios deberán remitir á Dirección Xeral de Investigación, Desenvolvemento e Innovación:
-Un exemplar das correspondentes publicacións, en que deberá constar a colaboración da Dirección Xeral de Investigación, Desenvolvemento e Innovación, que lles poderá solicitar aos beneficiarios a presentación dunha memoria en que se detalle o investimento da subvención concedida.
-Factura dos gastos de edición das publicacións (IVE excluído) e o correspondente xustificante de pago destas.
Así mesmo, antes do pagamento, os beneficiarios están obrigados a presentar unha declaración complementaria do conxunto das axudas solicitadas, tanto as aprobadas ou concedidas como as pendentes de resolución, para un mesmo fin das distintas administracións públicas competentes ou calquera dos seus organismos, entes ou sociedades.
Estas axudas son compatibles coa percepción doutras axudas públicas ou privadas para a mesma finalidade sempre que a suma das axudas concedidas non supere o orzamento total correspondente á axuda solicitada.
ANEXO IV
Axudas para organización de congresos
e reunións científicas
1. Finalidade das axudas.
Esta liña de actuación ten como finalidade axudar aos órganos individuais ou colectivos dos centros públicos do sistema galego de investigación a sufragar os gastos de organización de congresos e reunións de carácter científico e tecnolóxico, que se celebren en Galicia entre o 1 de xaneiro e o 31 de outubro do ano 2006 e contribúan a difundir os avances do coñecemento científico e da investigación. Terán especial interese aqueles de carácter internacional.
Para os efectos desta convocatoria, enténdese por congreso o que ten estrutura de sesións con relatorios e comunicacións, sendo estas últimas seleccionadas nun proceso aberto. Así mesmo, enténdese por reunión científica a que ten exclusivamente unha estrutura de sesións con relatorios invitados e non inclúe comunicacións.
2. Tipos de axuda e contía.
2.1. Para os efectos de solicitude de axuda para organización do evento establécense tres modalidades de eventos:
Modalidade A: inclúense na modalidade A aqueles congresos avalados por unha sociedade científica internacional ou nacional, que teñen carácter periódico e sede rotatoria a nivel internacional ou nacional
e con presenza significativa de relatores e/ou conferenciantes de centros de investigación estranxeiros.
Modalidade B: inclúe todos os outros congresos non avalados por sociedades científicas e non cubertos pola modalidade A.
Modalidade C: inclúe as reunións científicas con relatores alleos aos centros de investigación radicados en Galicia.
2.2. Contía.
As axudas consistirán nunha subvención que en ningún caso excederá as cantidades que a continuación se indican, segundo o seu carácter:
Modalidade A: 6.000 euros.
Modalidade B: 2.500 euros.
Modalidade C: 1.250 euros.
3. Beneficiarios das axudas.
As axudas serán solicitadas polo responsable do comité organizador do evento específico para a que se fai a solicitude, e terá que ser necesariamente un órgano individual ou colectivo dun centro público de investigación radicado en Galicia, agás os centros de investigación dependentes da Xunta de Galicia.
4. Formalización e presentación de solicitudes.
4.1. O modelo oficial PXI-05 (do que a cara externa se publica como anexo X a esta orde) está ao dispor dos/as interesados/as na internet nos enderezos
http://www.dxid.org e http://www.xunta.es/conselle/in
, durante o período de presentación de solicitudes.
4.2. As solicitudes presentaranse a través do organismo que posúa personalidade xurídica propia, co visto e prace do seu representante legal.
4.3. As solicitudes cubertas no modelo oficial deberán ir acompañadas, inescusablemente, da seguinte documentación:
a) Certificación do organismo público ou centro de investigación en que conste expresamente a autorización de organización da actividade científica.
b) No caso de que o congreso corresponda á modalidade A das previstas no punto 2, documento en que conste o encargo da organización do congreso por parte dunha sociedade científica, así como información relativa aos dous congresos anteriores (sedes, datas de celebración, etc.).
c) Memoria científica do evento e orzamento detallado de ingresos e gastos, segundo o modelo oficial, en que conste a contía da inscrición e unha breve nota curricular dos relatores.
d) Programa provisional en que conste a relación prevista de relatores e conferenciantes invitados e as actividades que se van realizar.
e) Declaración escrita do solicitante en que conste o compromiso de que no programa definitivo do congreso ou reunión científica, nas actas deste, posters, etc., figure a colaboración da Dirección Xeral de Investigación, Desenvolvemento e Innovación.
f) A composición do comité científico.
g) Boletín de inscrición.
h) Circular/es do congreso ou reunión científica.
i) Declaración do conxunto das axudas solicitadas ou concedidas para o mesmo evento das distintas administracións públicas competentes ou calquera dos seus organismos, entes ou sociedades.
l) Declaración responsable de non estar incurso en ningunha das prohibicións para a obtención de subvencións recollidas no artigo 13 da Lei 38/2003, do 17 de novembro, xeral de subvencións.
m) Certificacións de estar ao día no cumprimento das obrigas estatais, coa comunidade autónoma e a Seguridade Social, salvo que o centro estea eximido desta obriga en aplicación do establecido no artigo 41.1º da Lei 7/2005, do 29 de decembro, de orzamentos xerais da comunidade autónoma para o ano 2006.
n) Outros documentos que consideren oportunos.
5. Conceptos subvencionables.
As subvencións só se destinarán a financiar os gastos relacionados con algunha das seguintes actividades:
a) Difusión dos programas de reunión.
b) Custos de participación dos relatores e conferenciantes.
c) Edición das actas.
Unicamente se financiarán actividades que se realicen entre o 1 de xaneiro e o 31 de outubro de 2006.
6. Avaliación e selección.
6.1. A selección dos beneficiarios das axudas será realizada por unha comisión de selección, que terá a composición establecida no artigo quinto destas bases.
6.2. A comisión de selección, en función das dispoñibilidades orzamentarias, determinará en cada caso o importe da axuda concedida tendo en conta a modalidade do evento (A, B ou C) e a súa duración, sen superar os límites establecidos no punto 2.2 destas bases.
As solicitudes valoraranse atendendo aos seguintes criterios:
Para as modalidades A e B:
-O orzamento total do congreso.
-O nº de participantes.
-O nº de comunicacións orais e en panel.
-O nº de relatores invitados.
-Nº de congresistas españois e estranxeiros.
Para a modalidade C:
-Nº de relatores.
-Calidade científica destes.
-Relevancia científica do seminario no seu conxunto.
-O orzamento total da reunión.
7. Resolución.
A comisión de selección elevará a proposta de resolución ao conselleiro de Innovación e Industria a través da Dirección Xeral de Investigación, Desenvolvemento e Innovación. Esta resolución publicarase no Diario Oficial de Galicia e será notificada por escrito ao interesado.
8. Libramento da axuda.
As subvencións faranse efectivas aos beneficiarios mediante libramento ao organismo con personalidade xurídica propia. Previamente ao pagamento, os beneficiarios deberán ter presentado o programa definitivo do evento científico, e certificación expresiva da realización dos gastos correspondentes á subvención outorgada.
Esta documentación deberá presentarse no mes de celebración do congreso ou reunión que se financie e, en todo caso, con data límite do 10 de novembro de 2006.
Será condición necesaria para o pagamento da axuda que no programa definitivo e na documentación que se publique conste a colaboración da Dirección Xeral de Investigación, Desenvolvemento e Innovación. Excepcionalmente poderán eximirse desta obriga aquelas actividades que teñan lugar antes da resolución das axudas.
Así mesmo, antes do pagamento, o peticionario presentará unha declaración complementaria do conxunto das axudas solicitadas, tanto as aprobadas ou concedidas como as pendentes de resolución, para o mesmo fin das distintas administracións públicas competentes ou calquera dos seus organismos, entes ou sociedades.
9. Incidencias.
Calquera modificación que se vaia realizar nas actividades subvencionadas deberá ser comunicada á Dirección Xeral de Investigación, Desenvolvemento e Innovación.
Estas axudas son compatibles coa percepción doutras axudas públicas ou privadas para a mesma finalidade, sempre que a suma das axudas concedidas non supere o orzamento total correspondente á axuda solicitada.
ANEXO V
Axudas para asistencia a congresos e reunións
científicas por parte de persoal investigador non
vinculados ao sistema universitario galego
Estas axudas teñen a finalidade de favorecer a participación do persoal investigador dos centros de investigación radicados en Galicia en reunións de carácter científico, co fin de fomentar o intercambio de coñecementos e a colaboración entre grupos de investigación. Exclúese o persoal vinculado ás universidades galegas, xa que a Dirección Xeral de Investigación, Desenvolvemento e Innovación contribúe,
coas universidades, a sufragar as axudas que anualmente cada unha delas convoca con esta finalidade para o seu persoal investigador.
1. Tipos de axuda e contía.
Modalidade A: bolsas para asistencia a congresos, simposios ou seminarios.
Modalidade B: bolsas para asistencia a cursos.
O importe máximo das axudas concedidas será o seguinte:
-360 euros para congresos e reunións en territorio nacional e Portugal.
-650 euros para congresos e reunións noutros países europeos.
-1.100 euros para congresos e reunións que se realicen noutros países.
2. Beneficiarios das axudas.
2.1. Asistencia a congresos, simposios e seminarios.
As axudas poderán ser solicitadas polos/as investigadores/as do cadro de persoal, outro persoal investigador contratado e bolseiros ou contratados predoutorais e asimilados vinculados a centros públicos de investigación radicados na comunidade autónoma, agás os que teñen algún tipo de vinculación (relación funcionarial, contrato, bolsa, etc.) coas universidades galegas.
2.2. Asistencia a cursos.
As axudas para asistencia a cursos poderán ser solicitadas unicamente polos bolseiros de terceiro ciclo e bolseiros asimilados que estean a colaborar en actividades de investigación en centros públicos de investigación da comunidade autónoma que non pertenzan ás universidades galegas.
3. Formalización e presentación das solicitudes.
3.1. O modelo oficial de solicitudes PXI-06 (do que a cara externa se publica como anexo XI a esta orde) está ao dispor dos interesados na internet nos enderezos
http://www.dxid.org e http://www.xunta.es/conselle/in
, durante o período de presentación de solicitudes.
As solicitudes deberán presentarse cubertas no modelo que aparece na páxina web da Dirección Xeral de I+D+I, antes citada.
3.2. As solicitudes cubertas no modelo oficial deberán ir acompañadas, inescusablemente, da seguinte documentación:
a) No caso de asistencia a congresos, simposios e seminarios:
-Documento acreditativo da categoría do solicitante. No caso de persoal interino ou contratado, este documento deberá estar vixente na data de peche da convocatoria. Naqueles casos en que a categoría do solicitante non leve implícita a condición de doutor, esta, se é o caso, deberá acreditarse.
-Declaración xurada do solicitante en que conste que carece de vinculación coas universidades galegas (vinculación funcionarial, contrato, bolsas, etc.).
-Resumo do traballo/comunicación que se vai expoñer na reunión.
-Xustificante de aceptación do traballo/comunicación que se vai expoñer na reunión.
-Declaración xurada do conxunto de todas as solicitudes efectuadas ou concedidas para un mesmo fin das distintas administracións públicas competentes.
Ademais dos documentos anteriores deberá xuntarse:
-Para o caso de doutores: relación dos 5 fitos de investigación máis salientables, nos 3 últimos anos, cada un deles debidamente documentado. Entre os fitos deberán figurar necesariamente publicacións científicas.
-Para o caso dos solicitantes non doutores: informe do director/a do centro, ou da tese, de ser o caso, en que conste o interese que ten a asistencia do solicitante á dita reunión.
b) No caso de cursos monográficos.
-Documento acreditativo da categoría do solicitante.
-Solicitude de inscrición no curso.
-Programa do curso.
-Informe do responsable da actividade investigadora do solicitante en que conste o interese do curso para a formación do peticionario.
-Declaración xurada do conxunto de todas as solicitudes efectuadas ou concedidas para o mesmo fin, das distintas administracións públicas competentes.
3.3. Un mesmo investigador/a só poderá solicitar unha axuda nesta convocatoria para asistir a reunións científicas. En ningún caso se concederán bolsas para a asistencia a unha mesma reunión a máis de dous membros do mesmo grupo de investigación.
3.4. En ningún caso se financiarán actividades que se realizasen con anterioridade ao 1 de xaneiro do ano 2006 ou que se vaian realizar con posterioridade ao 31 de outubro do mesmo ano tomando, para estes efectos, como referencia a data de remate do congreso, simposio, seminario ou curso.
Tampouco se financiarán solicitudes relativas a actividades que se leven a cabo na mesma provincia en que o solicitante desenvolve a súa actividade.
4. Avaliación e selección.
4.1. A selección dos beneficiarios das axudas será realizada pola comisión de selección establecida no artigo quinto destas bases.
4.2. Para a selección dos beneficiarios a comisión terá en conta os seguintes criterios:
a) Daráselles prioridade ás solicitudes para asistencia a congresos de carácter internacional.
b) Para os solicitantes non doutores, con suficiencia investigadora, terase en conta a adecuación da temática da reunión ao obxecto de estudo da tese de doutoramento proposta (maior valoración para os de temática específica fronte aos de carácter máis xeral).
c) As solicitudes presentadas por doutores deberán ser avaliadas tendo en conta a actividade investigadora realizada nos últimos 3 anos, non exclusivamente a través de publicacións científicas senón tamén doutras actividades contrastables e avaliables: organización de eventos de carácter científico, proxectos de investigación, contratos de relevancia científica, etc.
En función das solicitudes recibidas e dos orzamentos dispoñibles, a comisión poderá fixar unha puntuación mínima por debaixo da cal non se terá dereito á axuda.
Aqueles solicitantes seleccionados pola comisión que foran beneficiarios destas axudas na convocatoria do ano anterior, unicamente poderán ser beneficiarios nesta convocatoria, se finalizado o proceso de selección do resto dos solicitantes existiran dispoñibilidades orzamentarias.
5. Resolución.
A comisión de selección elevará a proposta de resolución á Consellería de Innovación e Industria a través da Dirección Xeral de Investigación, Desenvolvemento e Innovación. Esta resolución publicarase no Diario Oficial de Galicia.
6. Libramento da axuda.
As subvencións faranse efectivas mediante libramento único e directo aos beneficiarios, que deberán presentar a seguinte documentación:
Para asistencia a congresos, simposios e seminarios:
a) Aceptación do traballo por parte da entidade, institución ou persoa organizadora da reunión, sempre que non fose entregada no momento de solicitar a axuda.
b) Declaración complementaria do conxunto das axudas solicitadas, tanto as aprobadas ou concedidas como as pendentes de resolución, para o mesmo fin das distintas administracións públicas competentes ou calquera dos seus organismos, entes ou sociedades. A dita declaración farase antes do pagamento da subvención.
c) Certificación de asistencia.
Para asistencia a cursos monográficos:
a) Xustificación de ter feito o curso.
b) Declaración complementaria do conxunto das axudas solicitadas, tanto as aprobadas ou concedidas como as pendentes de resolución, para o mesmo fin, das distintas administracións públicas competentes ou calquera dos seus organismos, entes ou sociedades. Esta declaración farase antes do pagamento da subvención.